Ուստի, առաջ եկավ այն գաղափարը, որ նյութի սկզբնական վիճակը, որից առաջացել են տվյալ աստղասփյուռը, աստղակույտը, աստղախումբը, հանդիսանում է գերխիտ մարմին: Այդպիսի ենթադրության արվել է իմ կողմից: Ներկայումս, սակայն, հարցը լուծված համարել չի կարելի: Շատ աստղագետներ դեռևս կանգնած են աստղային սիստեմի նոսր նյութից առաջանալու տեսակետի վրա: Համենայնդեպս, ներկայումս գոյություն ունեն երկու տեսակետներ, որոնք կտրականորեն հակադրվում են միմյանց, և տարբեր հեղինակներ, համեմատելով զանազան փաստեր, փորձում են որոշել, թե այդ երկու տեսակետներից որ մեկին է համապատասխանում այս կամ այն փաստը: